২০২২ ফিফা অনূর্ধ্ব-১৭ মহিলা বিশ্বকাপ
২০২২ ফিফা অনূর্ধ্ব-১৭ মহিলা বিশ্বকাপ হল ফিফা পরিচালিত অনূর্ধ্ব-১৭ মহিলা ফুটবল বিশ্বকাপের ৭ম আসর। এই আসরের আয়োজক ভারত। এই নিয়ে ভারত ২০১৭ ফিফা অনূর্ধ্ব-১৭ বিশ্বকাপের পর দ্বিতীয়বারের জন্য ফিফা প্রতিযোগিতা আয়োজন করছে এবং এটিই ভারত কর্তৃক আয়োজিত প্রথম মহিলাদের ফিফা প্রতিযোগিতা। এর পূর্বে ২০২১ সালে ভারতে এই প্রতিযোগিতা আয়োজনের কথা ফিফা ঘোষণা করেছিল। কিন্তু কোভিড-১৯ মহামারীর জন্য বাতিল ঘোষিত হয়। স্পেন হল পূর্ব আসর অর্থাৎ ২০১৮ বিশ্বকাপের বিজয়ী দল।